
                                       UNITATEA VALAHICĂ A EUROPEI −   
                IDEALUL PUBLIC AL ROMÂNILOR DE PRETUTINDENI       
 
                                                                                                             Cercetător George Liviu Teleoacă  
                                 
                                                             Moto: Aș vrea să văd realizat un proiect pentru prosperitatea  spirituală a  
                                                                    românilor, … Trebuie să fim convinși că „la început a fost cuvântul”. 
                                                                                                                Acad. Ion Aurel Pop 
 
       Noi, românii, ne-am răspândit cu un entuziasm de parcă nu doar România, ci toată 
Europa ar fi a noastră. Nu numai că purtăm în noi această predispoziție, dar Europa, chiar, 
este a noastră, fiindcă Europa întreagă este de esență valahică.     
       În beneficiul adevărului științific, spre știința noastră și a tuturor, a venit timpul să 
clamăm, sus și tare, că oriunde ne-am afla în Europa ne 
simțim acasă, întrucât neamurile europene au originea 
noastră valahă, chiar dacă vorbesc zeci de limbi și sute 
de dialecte diferite. Suntem națiunea matcă, și prin 
urmare, purtăm toate potențialitățile celorlalți. 
      Ca dovadă că am continuat să fim ceea ce suntem 
încă de la facerea lumii civilizate, e oportun să reținem 
că până, și în evul mediu, regalitatea normandă s-a 
întemeiat prin știința, efortul și curajul dacului carpatin 
Rolo, fără de care istoria Europei ar fi fost cu totul alta 
(http://www.formula-as.ro/2017/1287/societate-37/dacii-din-normandia-rollo-lupul-cel-vestit-
22926). Anterior, în perioada antichității, vocația de întemeietori a vlahilor de la Dunărea de 
Jos a fost recunoscută și de arheologii spanioli, care au arătat că pe la anul 300 î.Hr. niște iliri 
dunăreni, Ilercavonii, Ilergeții și Indigeții, se aflau, deja, în componența populațiilor iberice 
(http://en.wikipedia.org/wiki/File:Iberia_300BC.svg). Și mai timpuriu, în epoca bronzului, 
Ligurii, (http://fr.wikipedia.org/wiki/Ligures; https://en.wikipedia.org/wiki/Ligures), neam cu 
vechi rădăcini ilirice plantau în Vestul Europei toponime cu rezonanță valahică: Vilhosc, 
Velasco, Vanasque, Balasco etc.   
      Ca promotori ai civilizării pe baza legilor divine, vlahii au și fost înscriși în Cărțile Sacre 
ale omenirii, începând cu Rig-Veda, veche de peste trei mii de ani. Numai și numai în virtutea 
a ceea ce eram cu adevărat, popoarele lumii ne-au denumit Hiperboreea, Axis Mundi, 
Cardines Mundi sau Polus Geticus. Or, ca să avem viitor, trebuie să ne trăim prezentul la 
cotele de azi, dar …, dar asumându-ne statutul care ni s-a dat de la facerea lumii. Pentru noi, 
dar mai ales pentru reușita întregului ansamblu european, trebuie să ne asumăm cu 
responsabilitate și pe deplin acest statut. Altfel, nu se poate.  
       Unitatea națiunii europene, atât de necesară redresării noastre, se poate edifica pe 
temeiuri ontologice, iar printre primii, care au recunoscut la nivel de principiu unitatea de 
neam a europenilor, a fost chiar Ferdinand de Saussure, întemeietorul lingvisticii moderne, 
care la cursurile sale, ținute prin anii 1909-1910, a arătat că: „limba este document istoric; 
faptul că limbile indo-europene formează o familie ne face să tragem concluzia că există un 
etnitism primitiv, ale cărei moștenitoare, …, prin filiație socială sunt toate națiunile ce 
vorbesc astăzi aceste limbi.” (Cursul, pag.227). Gândind din perspectiva înrudirii reale a 
limbilor, F. de Saussure nu a ezitat să postuleze faptul că toate neamurile acestea alcătuiesc o 
familie, care își vor regăsi unitatea odată cu recunoașterea neamului matcă, numit etnitism 
primordial.      
      Așadar, unitatea națională a Europei, condiție sine-qua-non pentru viabilitatea Uniunii 
Europene, va deveni fapt numai dacă se întemeiază pe acest criteriu ontologic de unitate, bine 
susținut și de gândirea filosofică germană, care, în mod similar, a postulat faptul că Europa s-a 
dezvoltat pornind de la patria primordială, numită Urheimat, care era locuită de poporul 
primordial, numit Urvolk, vorbind limba primordială, numită Urschprache. 

       În deplin acord cu aceste postulări, Marija Gimbutas stabilește pe temeiul dovezilor 
arheologice că „România este vatra a ceea ce am numit Vechea Europa, o entitate culturală 
cuprinsă între anii 6.500 – 3.500 î.Hr … ”. La rândul său, William Schiller, arheolog 
american, arată că “Civilizația s-a născut acolo unde trăiește astăzi poporul român, 
răspândindu-se apoi, atât spre răsărit, cât și spre apus, …”. Alte patruzeci de somități, citate 
în ultima vreme de numeroase publicații, printre care și BistrițaNews, consolidează aceste 
concluzii (http://bistritanews.ro/index.php?mod=article&cat=18&article=17356) și cu toate 
acestea nu reușim valorificarea lor, numai fiindcă nu am făcut efortul, obligatoriu pentru 
fiecare dintre noi, subliniez: pentru fiecare dintre noi, de la opincă la Vlădică, de a cunoaște și 
de a ști pe de rost aceste concluzii, pentru ca prin tot ceea ce gândim, vorbim și facem să ne 
comportăm la înălțimea menirii românilor în lume. Ca să putem trăi respectându-ne pe noi 
înșine, trebuie să ne cunoaștem adevărata identitate, pentru ca în numele ei să ne asumăm 
misiunea, prin care să dăinuim, fiindcă un neam nu poate dăinui decât devenind util lumii, așa 
după cum arată (https://sputnik.md/moldova_romania_society/20160425/6207123.html) și 
politologul rus Bovdunov  „Neamul este comunitatea care trăiește în istorie și are misiune 
istorică. Dacă neamul nu are misiune în istorie, dispare ca subiect suveran.”   
        Prin urmare, ca să trăim ca români, trebuie să ne asumăm misiunea specifică nouă, 
românilor, și ea decurge din faptul că reprezentăm națiunea matcă a lumii civilizate. 
Urmându-ne menirea, avem datoria de a ne asuma un anume rol în edificarea și buna 
funcționare a Uniunii Europene, conștienți fiind de faptul că unitatea în diversitate nu se poate 
înfăptui altfel decât prin recunoașterea națiunii matcă, această recunoaștere fiind singurul 
mod, prin care se poate înțelege și conștientiza înrudirea reală a neamurilor europene. Acum 
în Uniunea Europeană se promovează ideea națiunii civice, dar conștiința europenilor prea 
este dominată de atașamentul etnic, pentru a nu plasa edificarea națiunii europene la 
joncțiunea dintre realitățile etnice și imperativele civice. Dată fiind înrudirea etnică reală a 
neamurilor europene, Etnicul și Civicul în Uniunea Europeană nu se exclud, ci se potențează 
reciproc. 
       Spre marea șansă a revigorării Uniunii Europene, explozia informațională a scos și scoate 
la lumină tot mai multă informație primară, care confirmă concluziile zecilor de savanți, 
reuniți de convingerea că “Civilizația s-a născut acolo unde trăiește astăzi poporul român”.   
O asemenea mărturie (informație), pe care o 
numim primară, fiindcă nu a fost modificată în 
timp, provenind intactă din epoca, când a fost 
creată, ne-o oferă Lupoaica de pe Capitoliu. Ca 
statuie adorată în Forul Roman, ea reprezintă cel 
mai autorizat document public emis cândva de 
Antica Romă. Ca operă de artă, ea poartă un 
mesaj plastic, care certifică pentru întreaga lume 
adevărata relație dintre micul trib de început al 
latinilor din Lațiu și neamul românesc. Motivați 
de profunda lor convingere întemeiată pe faptele trăite și pentru a reda adevărul, latinii au 
modelat pe corpul Lupei Capitoline penele cu multă meticulozitate, parcurgând șira spinării și  
linia omoplaților, dar mai ales tot gâtul, care e mai lung decât dimensiunea anatomică, vroind 
să exprime faptul că Lupoaica de pe Capitoliu reprezintă Stindardul Dacic. Prin eternitatea 
statuii de bronz, latinii încredințau posterității, în mod public, adevărul că Romulus și Remus 
s-au format ca întemeietori ai Romei Antice, după ce s-au hrănit la sânul spiritualității de la 
Dunărea de Jos desemnată de Stindardul cu cap de lup 
(https://rmj.com.ro/articles/2016.1/RMR_Nr-1_2016_Art-18.pdf). De aici și asemănarea 
profundă dintre limba latină și limba română, magistral pusă în evidență chiar de un latinist 
consacrat, dar și intransigent, cum este domnul Prof.Univ.Dr. Ion Coja.  
         Da, asemănările dintre limba latină și limba română sunt profunde, numai că Lupoaica 
de pe Capitoliu exprimă prin mijloace plastice, dar în mod clar, că spiritualitatea Stindardului 

Dacic este matricea care i-a hrănit pe Romulus și Remus. Nici nu vom mai zăbovi asupra altor 
controverse, total anacronice și inutile, de vreme ce existența omonimelor româno-latine 
blochează, la nivel de principiu și definitiv, ideea nefericită că nu numai învinșii împăratului 
Traian, ci și dacii liberi ar fi învățat latina.   
      Așadar, adresându-se oricărui privitor Lupoaica de pe Capitoliu dovedește, în mod 
peremptoriu, că pentru latini, ca și pentru toate națiunile europene, națiunea matcă este 
națiunea celor de la Dunărea de Jos, numiți volohi sau vlaki, tocmai fiindcă s-au ilustrat, încă 
de la facerea lumii, prin stindardul cu cap de lup, lupul numit și volk.  
      Tot în numele acestei spiritualități valahice, 
întemeietoare de lume civilizată, urmașii dacului 
întemeietor, Rolo, au moștenit același simbol 
reprezentat de lupul cu pene, numit și Dragon. Prin 
Wilhelm I Cuceritorul, descendent direct al dacului 
Rolo, simbolul Dragon urcă  pe scutul heraldic al 
Londrei, unde ghearele de pasăre, aripile și penele 
alipite lupului sunt redate cu mare acuratețe 
(https://www.dreamstime.com/stock-photos-city-
london-coat-arms-historic-central-city-
image30204713). Edificator este ciocul alipit la 
botul de lup, fapt ce arată că Dragonul și Grifonul sunt variantele plastice ale aceluiași simbol.  
       Sub această formă a lupului cu pene, cu aripi și 
gheare de pasăre, având și un cioc în prelungirea 
botului, statuile Dragonului au fost expuse spre 
cinstire și în parcuri din Anglia 
(file:///D:/IN%20CURS/RELIGIE/Temple%20Bar%20'd
ragon%20supporter'%20Fleet%20Street%20_%20Kotom
i_%20_%20Flickr.htm). Simbolul Dragon se mai află 
pe drapelul Țării Galilor și frecvent în toată 
heraldica europeană, ca temei vlaho-dacic pentru 
unitatea funciară a națiunii europene. Dată fiind 
larga răspândire a acestui simbol, Centrul American 
pentru Drapelele Lumii a concluzionat, în anul 
1975, că sub semnul lui s-a făcut istoria din Persia 
până în Britania timp de milenii.   
           Revenim, însă, la Roma Antică, de unde ne-a parvenit o altă informație primară 
inedită, deosebit de importantă, care deschide calea spre înțelegerea faptului că înrudirea în 
plan lingvistic a etnonimelor se corelează, în plan antropologic, cu înrudirea etnică a 
neamurilor ce și-au asumat aceste etnonime. În acest sens, lămuritor este un eveniment relatat 
de celebrul istoric Theodor Mommsen, în nu mai puțin celebra sa ISTORIA ROMANĂ. În 
volumul I, la pagina 79, autorul consemnează amintirea faptului că descendenții SABINILOR 
au format un neam nou numit, fie SAFINI, fie SAMNIȚI. Dacă se neglijează sufixul –ȚI, se 
constată că cele două variante ale noului etnonim sunt înrudite lingvistic cu etnonimul națiunii 
matcă, SABINI.             
      În primul caz, litera B a devenit litera F, trecerea B→F fiind întâlnită și în alte situații. 
      În al doilea caz, litera B a devenit litera M, trecerea B→M, fiind o trecere frecventă și în 
multe alte limbi. Au apărut astfel două variante pentru noul etnonim, fapt ce arată că trecerea 
la un nou etnonim nu este restricționată de legități rigide, de unde și concluzia că orice formă 
de înrudire lingvistică a etnonimelor poate desemna înrudirea etnică a neamurilor, care se 
identifică prin aceste etnonime.  
       Această regulă conform căreia înrudirea lingvistică a etnonimelor presupune înrudirea 
etnică a neamurilor respective, se verifică, însă și pe alte cazuri, așa încât capătă caracter de 
legitate. În fond, etnonimele decurg din etnonime, ceea ce consolidează, odată în plus, această 

legitate privind înrudirea lingvistică a etnonimelor pentru neamurile înrudite etnic. Desigur, 
există și înrudiri etnice de neamuri, fără o înrudire lingvistică vizibilă a etnonimelor, dar 
înrudirea lingvistică a etnonimelor, de obicei orientează spre înrudirea etnică a neamurilor. 
       În lumina acestei legități, deosebit de important este cazul diferitelor neamuri, care s-au 
identificat prin unul și același etnonim, VENETI, deși au vorbit limbi total diferite. Mai bine 
cunoscuți au fost Eneti lui Homer, din zona Cetății Troia, Veneti de la Marea Baltică, Veneti 
de la Marea Adriatică, și Veneti de la Canalul Mânecii. În vremea Imperiului Roman, lacul 
Constance (https://en.wikipedia.org/wiki/Obersee_(Lake_Constance)) se numea Lacus Venetus,   
cercetătorii sloveni (https://www.liveinternet.ru/users/oighear_agus_doiteain/post214436777/) 
indicând și alte triburi, care s-au identificat prin nume înrudite cu etnonimul Veneti. Or, 
asumarea unuia și aceluiași etnonim, VENETI, de către neamuri depărtate unele de altele și 
vorbind limbi diferite (limbi celtice, italice, baltice, slave) nu poate fi explicată altfel decât 
admițând că fiecare din aceste triburi numite VENETI, s-au desprins din unul și același neam 
matcă, pentru a roi pe direcții diferite cu evoluții diferite, dar păstrând sub aceeași formă, 
VENETI, legătura cu etnonimul neamului matcă, de care s-au desprins. Această omonimie a 
etnonimelor, ca omonimie interlingvistică, este semnul și dovada de nezdruncinat a roirilor 
pornind de la acel unic etnitism primordial postulat de Saussure și validat de descoperirile 
ulterioare.  
      Dorim să cunoaștem și chiar trebuie să cunoaștem acest etnitism primordial, dar pentru a 
ajunge la izvorul unui râu, drumul se parcurge în sens invers curgerii lui. În mod similar 
trebuie procedat și pentru a afla izvorul matricial pentru etnonimele VENETI. Primul pas, 
mergând înapoi spre originea comună a etnonimelor de forma VENETI, are în vedere faptul 
că uneori consoana L poate trece la consoana N. Altfel spus, consoana N din etnonimul 
VENETI putea proveni din consoana L a unui etnonim anterior, VELETI, care chiar a existat 
(https://en.wikipedia.org/wiki/Veleti). Nu vom pretinde, în nici un caz, că acești Veleti, ce au 
trăit între Oder și Elba, ar fi fost strămoșii tuturor celor numiți Veneti, dar putem fi siguri că 
în evoluția lor lingvistică, etnonimele VENETI au trecut și prin forma VELETI, care se 
dovedește a fi fost o formă reală rămasă în istorie ca atare. Tocmai fiindcă au trecut prin 
forma VELETI, întregul ținut numit în antichitate Armorica, dintre fluviile Loara și Sena, 
incluzând și neamurile VENETE de la Canalul Mânecii, s-a numit până în evul mediu Letavia 
(Nic. Densușianu, Dacia preistorică, pag.837), care este anagrama etnonimului VELETI. Ca 
dovadă că această corelare, VENETI-VELETI-LETAVIA este corectă și reală și țările 
fostelor neamuri VENETE de la Marea Baltică poartă, în prezent, numele de Lietuva și 
Latvia, respectiv Lituania și Letonia de astăzi. Precizăm că atestări documentare dovedesc că 
etnonimul VELETI, ca vechi etnonim intermediar cu o largă răspândire, a mai permis nașterea 
altor etnonime, printre care și etnonimele de forma Leti sau Laeti, asumate de triburi ce s-au 
germanizat ulterior.   
          Din punct de vedere lingvistic, forma VELETI, presupune, însă, o altă formă anterioară, 
VALATI, a cărei existență, de asemenea, a fost confirmată, deși cu mare întârziere. În 
scrisoarea sa din  anul 1234 (https://tiparituriromanesti.wordpress.com/2012/10/24/document-
papal-din-1234-cu-privire-la-romanii-din-episcopia-cumaniei/), Papa Grigore al IX-lea îi 
numește Walati pe românii din Curbura Carpaților, fapt ce arată că milenarul etnonim Valahi- 
volohi putea deveni Walati în unele cazuri.  
        Așadar, pe baza acestor etnonime documentate în istorie, trecerea de la etnonimul Valahi 
la etnonimele Veneti a urmat, etapele: VALAHI→VALATI→VELETI→VENETI, ceea ce 
arată că toți acești VENETI, dar și urmașii lor de azi, sunt de origine valahică. Spre a 
generaliza această origine valahică pentru toate neamurile europene ar fi suficient să-l 
amintim pe Strabon, care a arătat că neamurile VENETE au fost prezente în întreaga Europă 
și că etnonimul lor împreună cu variantele sale a precedat alte etnonime în istoriografia 
Antichității sau pe lingvistul francez, Xavier Delamarre, care pe baza cercetărilor recente a 
propus, în anul 2003 ca indo-europenii din Europa să fie desemnați prin numele de VENETI 
(Venetes) (https://fr.wikipedia.org/wiki/V%C3%A9n%C3%A8tes). 

        Vom adăuga la aceste considerente privind unitatea valahică a europenilor, faptul că 
etnonimul VALAC reprezintă matricea, nu numai pentru etnonimele VENETI, ci pentru 
multe alte etnonime, așa încât din perspectivă etnonimică și, implicit, din perspectivă etnică, 
neamurile Uniunii Europene alcătuiesc, în fond, o singură națiune, racordată din punct de 
vedere lingvistic, dar și religios prin simbolul Dragon, la matricea sa valahică, care dăinuie 
până azi în Vatra Tradiției Primordiale de la Dunărea de Jos. 
       Ca dovadă că noi cercetări vor confirma, odată în plus, această realitate, să menționăm 
comunicarea publicată de Dr. Charles Bryant-Abraham în anul 2001, care spre final amintește 
de inscripțiile găsite în fostul oraș Dura-Europos, ridicat de Alexandru Macedon. Conform 
specialiștilor (http://www.angelfire.com/country/veneti/Bryant_AbrahamDirections.html) din 
domeniu, aceste inscripții sunt considerate VENETE și oferă dovezi, numite grele, pentru ca 
neamul marelui cuceritor să fie considerat de neam VENET. Deci cei ce au cercetat civilizația 
neamurilor numite VENETI, i-au identificat pe VALAHI cu VENETI, de unde și reciproca, 
de necontestat, că VENETII se confundă cu VALAHII. Alți autori consideră că neamurile 
scandinave au preluat de la VENETI, a se citi acum VALAHI, atât cuvinte cât și arta de a 
scrie rune.  
       Desigur, vor ieși la lumină noi și noi dovezi, dar cele deja acumulate sunt suficiente 
pentru a fi convinși că neamurile europene au o singură origine valahică și ca urmare se pot 
găsi reunite în marea națiune valahă, temei etnic pentru națiunea civică a Uniunii Europene.  
       Așadar, unitatea valahică a Europei reprezintă, în mod real, temeiul redresării noastre, dar 
promovarea lui în lume poate fi declanșată numai de determinarea cu care noi, românii de 
pretutindeni, ne asumăm idealul public național, singurul conferit nouă de dovezile solide ale 
istoriei. 
 
     PS Cele prezentate pot fi receptate numai în lumina datelor științifice acumulate în 
ultimele trei decenii, care corectează anumite cunoștințe moștenite din secolele anterioare.  
